2021. gada 10. augustā Noteikumi Nr. 542

Rīgā (prot. Nr. 55 55. §)

**Grozījums Ministru kabineta 2012. gada 24. jūlija noteikumos Nr. 509 "Noteikumi par augu aizsardzības līdzekļu laišanu tirgū saskaņā ar Regulu Nr. 1107/2009"**

Izdoti saskaņā ar

Augu aizsardzības likuma

5. panta 2. punktu

Izdarīt Ministru kabineta 2012. gada 24. jūlija noteikumos Nr. 509 "Noteikumi par augu aizsardzības līdzekļu laišanu tirgū saskaņā ar Regulu Nr. 1107/2009" (Latvijas Vēstnesis, 2012, 117. nr.; 2013, 98. nr.) grozījumu un izteikt 10. punktu šādā redakcijā:

"10. Pēc personas pieprasījuma dienests augu aizsardzības līdzekli reģistrē trešajā reģistrācijas klasē, ja tas atbilst šo noteikumu 11. punktā noteiktajām prasībām un vienam no šādiem kritērijiem:

10.1. satur zema riska darbīgās vielas vai darbīgās vielas, kuras Eiropas Komisija ir atzīmējusi kā potenciāli zema riska vielas (saraksts pieejams dienesta tīmekļvietnē);

10.2. ir iepakots tādā iepakojumā, ar kura saturu var apstrādāt ne vairāk par 5000 kvadrātmetriem platības, izmantojot augu aizsardzības līdzekļa minimālo reģistrēto devu."

Ministru prezidents A. K. Kariņš

Zemkopības ministrs K. Gerhards